b'\n_START_ARTICLE_\nPlacebo (grup\xc4\x97)\n_START_SECTION_\nAnkstyvieji metai\n_START_PARAGRAPH_\n\xe2\x80\x9ePlacebo\xe2\x80\x9c buvo sukurta, kai Brajenas ir Stefanas 1994 metais atsitiktinai susitiko Piet\xc5\xb3 Kensingtono stotyje. Jie abu lank\xc4\x97 t\xc4\x85 pa\xc4\x8di\xc4\x85 Liuksemburgo amerikie\xc4\x8di\xc5\xb3 tarptautin\xc4\x99 mokykl\xc4\x85. I\xc5\xa1 prad\xc5\xbei\xc5\xb3 grup\xc4\x97 buvo \xc5\xbeinoma \xe2\x80\x9eAshtray Heart\xe2\x80\x9c vardu, ta\xc4\x8diau pavadinimas greitai buvo pakeistas \xc4\xaf \xe2\x80\x9ePlacebo\xe2\x80\x9c. Renkant grupei nauj\xc4\x85 vard\xc4\x85, jie pasteb\xc4\x97jo, kad tuo metu daugelis grupi\xc5\xb3 buvo pasivadin\xc4\x99 vaist\xc5\xb3 pavadinimu. Jie taip pat nusprend\xc4\x97 pasivadinti tokiu vaistu, kuris neturi jokio efekto\xc2\xa0\xe2\x80\x93 placebas. Grup\xc4\x97 pagars\xc4\x97jo savo nari\xc5\xb3 seksualine orientacija (Stefanas\xc2\xa0\xe2\x80\x93 homoseksualus, Styvas\xc2\xa0\xe2\x80\x93 heteroseksualus, Brajenas\xc2\xa0\xe2\x80\x93 biseksualus), Brajeno vyro-moters \xc4\xafvaizd\xc5\xbeiu ir j\xc5\xb3 vis\xc5\xb3 nesaikingu gyvenimo b\xc5\xabdu. Visa tai da\xc5\xbenai skamba j\xc5\xb3 dainose. Placebo susid\xc5\xabr\xc4\x97 su brit\xc5\xb3 muzikos industrijos pasiprie\xc5\xa1inimu iki kol nebuvo i\xc5\xa1leistas singlas \xe2\x80\x9eSpecial K\xe2\x80\x9c i\xc5\xa1 j\xc5\xb3 tre\xc4\x8dio albumo Black Market Music (2000).\n_START_SECTION_\nVidurinieji metai\n_START_PARAGRAPH_\nSinglai \xe2\x80\x9eNancy Boy\xe2\x80\x9c i\xc5\xa1 albumo Placebo (1996) ir \xe2\x80\x9ePure Morning\xe2\x80\x9c i\xc5\xa1 albumo Without You I\xe2\x80\x99m Nothing (1998) buvo j\xc5\xb3 s\xc4\x97km\xc4\x97s vir\xc5\xa1\xc5\xabn\xc4\x97. Abu singlai Anglijoje pateko \xc4\xaf muzikos topus. I\xc5\xa1\xc4\x97jus albumui Without You I\xe2\x80\x99m Nothing, grup\xc4\x97 sulauk\xc4\x97 neigiam\xc5\xb3 atsiliepim\xc5\xb3 i\xc5\xa1 brit\xc5\xb3 muzikos spaudos. Nepaisant to, grup\xc4\x97 i\xc5\xa1laik\xc4\x97 populiarum\xc4\x85 Europoje. Pranc\xc5\xabzijoje jie greitai i\xc5\xa1populiar\xc4\x97jo. J\xc5\xb3 stilius \xc5\xa1iek tiek keit\xc4\x97si nuo albumo Placebo iki Black Market Music (2000). Jis paremtas gitar\xc5\xb3 skambesiu, jau\xc4\x8diamas 1970 met\xc5\xb3 brit\xc5\xb3 ir amerikie\xc4\x8di\xc5\xb3 roko stilius ir Brajeno auk\xc5\xa1tas balsas. Albumas Sleeping with Ghosts (2003) buvo labiau avanti\xc5\xabristinis ie\xc5\xa1kant nauj\xc5\xb3 form\xc5\xb3, nes buvo eksperimentuojama su \xc5\xa1okio garsais, elektronine muzika, i\xc5\xa1laikant kai kurioms dainoms tradicin\xc4\xaf gars\xc4\x85 (tuo pasi\xc5\xbeymi singlas \xe2\x80\x9eThe Bitter End\xe2\x80\x9c). David Bowie papra\xc5\xa1\xc4\x97 Placebo groti per savo penkiasde\xc5\xa1imto gimtadienio vakar\xc4\x97l\xc4\xaf, kuris vyko Madison Square Garden. 1997 metais Placebo kartu su David Bowie per Brit Awards gyvai sugrojo \xe2\x80\x9e20th Century Boy\xe2\x80\x9c. Placebo ir toliau palaik\xc4\x97 ry\xc5\xa1ius su David Bowie. 1998 metais jie kartu \xc4\xafra\xc5\xa1\xc4\x97 T. Rex kover\xc4\xaf \xe2\x80\x9e20th Century Boy\xe2\x80\x9c, kuris buvo filmo Velvet Goldmine garso takelis. Grup\xc4\x97 taip pat pasirod\xc4\x97 \xc5\xa1iame filme. Tais pa\xc4\x8diais metais, buvo \xc4\xafra\xc5\xa1ytas ir i\xc5\xa1leistas j\xc5\xb3 albumas Without You I\xe2\x80\x99m Nothing. Daina Without You I\xe2\x80\x99m Nothing taip pat yra i\xc5\xa1leista dainuojant duetu Brajenui su David Bowie. Brajenas Molko niekada nesl\xc4\x97p\xc4\x97 to, kad vartojo narkotikus. 1997 metais duodamas interviu New York Doll, teig\xc4\x97, kad heroinas \xe2\x80\x9eturb\xc5\xabt vienintelis narkotikas \xc5\xa1ioje \xc5\xbeem\xc4\x97je, kurio neband\xc5\xbeiau\xe2\x80\x9c. Kaip v\xc4\x97liau paai\xc5\xa1k\xc4\x97jo, jis heroin\xc4\x85 band\xc4\x97.\n_START_SECTION_\nDabartiniai laikai\n_START_PARAGRAPH_\n2004 met\xc5\xb3 ruden\xc4\xaf, Placebo i\xc5\xa1leido singl\xc5\xb3 rinkin\xc4\xaf Once More with Feeling CD ir DVD formatu ir buvo sugrotas vienos nakties koncertas Wembley arenoje. Robert Smith i\xc5\xa1 grup\xc4\x97s The Cure kartu atliko dvi dainas: \xe2\x80\x9eWithout You I\xe2\x80\x99m Nothing\xe2\x80\x9c ir The Cure kover\xc4\xaf \xe2\x80\x9eBoys Don\xe2\x80\x99t Cry\xe2\x80\x9c. \xc5\xa0is pasirodymas buvo paskutinis Anglijoje iki 2006 met\xc5\xb3. Po Wembley koncerto, Placebo i\xc5\xa1vyko \xc4\xaf trump\xc4\x85 Once More with Feeling tur\xc4\x85 \xc4\xaf Piet\xc5\xb3 Amerik\xc4\x85. 2005 met\xc5\xb3 liepos 2 dien\xc4\x85, grup\xc4\x97 pasirod\xc4\x97 koncerte \xe2\x80\x9eLive 8\xe2\x80\x9c, kuris vyko Versalio r\xc5\xabmuose, Pranc\xc5\xabzijoje, su \xe2\x80\x9eTwenty Years\xe2\x80\x9c ir \xe2\x80\x9eThe Bitter End\xe2\x80\x9c dainomis. 2006 met\xc5\xb3 vykusio turo Anglijoje bilietai parduoti per savaitgal\xc4\xaf. 2005 met\xc5\xb3 rugs\xc4\x97j\xc4\xaf, grup\xc4\x97 baig\xc4\x97 naujo albumo \xc4\xafra\xc5\xa1in\xc4\x97jimus su Daniel Waite. Albumas buvo i\xc5\xa1leistas kovo 13 dien\xc4\x85 (JAV buvo atid\xc4\x97tas iki baland\xc5\xbeio 4 dienos). Pirmas naujo albumo singlas \xe2\x80\x9eBecause I Want You\xe2\x80\x9c buvo i\xc5\xa1leistas Anglijoje kovo 6 dien\xc4\x85. Albumas buvo i\xc5\xa1parduotas nuo spalio iki sausio. Naujajame albume dvi dainos buvo atliekamos duetu su amerikie\xc4\x8di\xc5\xb3 dainininkais. "\xe2\x80\x9eMeds\xe2\x80\x9c su Alison Mosshart i\xc5\xa1 The Kills ir \xe2\x80\x9eBroken Promise\xe2\x80\x9c su Michael Stipe i\xc5\xa1 REM. Grup\xc4\x97s penktasis albumas Meds prie\xc5\xa1 numatyt\xc4\x85 i\xc5\xa1leidim\xc4\x85 pateko \xc4\xaf internet\xc4\x85 2006 met\xc5\xb3 sausio 17 dien\xc4\x85. N\xc4\x97ra \xc5\xbeinoma kaip tai atsitiko. Oficiali albumo Meds i\xc5\xa1leidimo data buvo 2006 met\xc5\xb3 kovo 13 diena. Video klipas \xe2\x80\x9eBecause I Want You\xe2\x80\x9c buvo nufilmuotas sausio 24 dien\xc4\x85 Camden r\xc5\xabmuose, Camdene, Londone. Nepaisant albumo nutek\xc4\x97jimo \xc4\xaf internet\xc4\x85, pardavimai buvo geri. 4 vietoje Australijoje ir 7 vietoje Anglijoje. Antrasis albumo Meds singlas \xe2\x80\x9eInfra-Red\xe2\x80\x9c, i\xc5\xa1leistas Anglijoje 2006 met\xc5\xb3 bir\xc5\xbeelio 19 dien\xc4\x85. Meds yra paskutinis Placebo albumas su Virgin Records \xc4\xafra\xc5\xa1\xc5\xb3 studija. 2006 met\xc5\xb3 spal\xc4\xaf, j\xc5\xb3 debiutinis albumas Placebo buvo naujai i\xc5\xa1leistas su pavadinimu \xe2\x80\x9e10th Anniversary collectors edition\xe2\x80\x9c. Jo sud\xc4\x97tyje DVD su video klipais, koncertais ir pasirodymais televizijose. 2007 met\xc5\xb3 kovo m\xc4\x97nes\xc4\xaf Placebo parei\xc5\xa1k\xc4\x97 ie\xc5\xa1kantys fan\xc5\xb3, norin\xc4\x8di\xc5\xb3 pasirodyti naujausios singlo, populiarios daininink\xc4\x97s Kate Bush dainos koverio, \xe2\x80\x9eRunning Up That Hill\xe2\x80\x9c video klipe. Placebo dalyvavo ture Projekt: Revolution, kuriame dalyvavo Linkin Park ir daugelis kit\xc5\xb3 grupi\xc5\xb3, tarp kuri\xc5\xb3 My Chemical Romance, HIM, Saosin, ir Taking Back Sunday.\n_START_SECTION_\nPasirodymas Lietuvoje\n_START_PARAGRAPH_\n2007-\xc5\xb3j\xc5\xb3 met\xc5\xb3 gegu\xc5\xbe\xc4\x97s 31-\xc4\x85j\xc4\x85 dien\xc4\x85 grup\xc4\x97 koncertavo Lietuvoje. Placebo ap\xc5\xa1ild\xc4\x97 grup\xc4\x97 Gravel, kuri sugrojo kelis savo k\xc5\xabrinius. Placebo savo pasirodym\xc4\x85 prad\xc4\x97jo skandalinguoju bu\xc4\x8diniu, kuriuo, pagal Stefano, nor\xc4\x97jo atkreipti visuomen\xc4\x97s d\xc4\x97mes\xc4\xaf \xc4\xaf tai, kad tuometinis Vilniaus miesto meras nedav\xc4\x97 leidimo surengti eityni\xc5\xb3 \xe2\x80\x9eVaivoryk\xc5\xa1t\xc4\x97s dienos 2007\xe2\x80\x9c organizatoriams.'